ועדת הכספים, כנסת 17, פרוטוקול מספר 106, 2006-08-15 13:00

יעקב ליצמן: אנחנו עוברים לסעיף הבא על סדר היום – שינויים בתקציב.

יעקב ליצמן: פנייה מס' 128 – משרד התשתיות הלאומיות.

יהודה סבן: מדובר בשינויים פנימיים בתוך משרד התשתיות הלאומיות, העברה של כספים שיוותרו, בעיקר בפיקוח על משק הדלק, לצורכי ייעוץ בנושא ארגוני של משרד התשתיות.

יעקב ליצמן: זה עבר מכרז?

יהודה סבן: כן.

סמדר אלחנני: למה אתם מפרקים את מינהלת ההקמה של צנרת הגז הטבעי?

יהודה סבן: המינהלת הזאת פורקה כבר בשנת 2002, אם אני לא טועה, והפכה להיות רשות של גז טבעי.

יעקב ליצמן: מי בעד פנייה מס' 128?

יעקב ליצמן: מי נגד?

יעקב ליצמן: בעד פנייה מס' 128 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 128 נתקבלה.

יעקב ליצמן: פנייה מס' 129 – פרויקט להב"ה וממשל זמין.

אייל אפשטיין: להב"ה זה פרויקט תקשוב.

אייל אפשטיין: הפנייה התקציבית הזאת טכנית למעשה, כי זה העברת הרשאה להתחייב.

אייל אפשטיין: הפרויקטים הללו מתוקצבים בסעיף פיתוח.

אייל אפשטיין: יש חסר בתקציב הרשאה להתחייב ובכדי להוציא את המזומן בסעיפי פיתוח יש צורך בהרשאה להתחייב.

יעקב ליצמן: מי בעד פנייה מס' 129?

יעקב ליצמן: מי נגד?

יעקב ליצמן: מי נמנע?

יעקב ליצמן: בעד פנייה מס' 129 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 129 נתקבלה.

יעקב ליצמן: פנייה מס' 135 – אישרנו.

יעקב ליצמן: דרך אגב, העברנו אתמול 100 מיליון שקל לתאונות דרכים אך השר מופז ביקש ממני לעכב את זה ולכן ביקשתי רביזיה.

סטס מיסז'ניקוב: למה הוא ביקש לעכב את הבקשה?

יעקב ליצמן: הוא אמר ש"עבדו" עליו.

יעקב ליצמן: לכן מייד עיכבתי את הבקשה.

סטס מיסז'ניקוב: הם סופרים את ה-100 מיליון שאישרנו בתוך ה-200 מיליון.

ראובן ריבלין: יותר גרוע.

ראובן ריבלין: היו במשרדו 100 מיליון שקל משוחררים שהוא היה קובע את הייעוד שלהם.

ראובן ריבלין: עכשיו את ה-100 מיליון שקל שנותנים לו כביכול ממך בעצם נותנים לו מעצמו וקובעים לו את היעדים של הכסף.

יעקב ליצמן: לכן אחרי הישיבה ביקשתי רביזיה.

יעקב ליצמן: פניות מס' 159-160 – שינויים בתקציב משרד האוצר.

יעקב ליצמן: הרפרנט לא נמצא כאן.

יעקב ליצמן: זה יחכה.

דוד טל: זה לצורך ביצוע התאמות, תגבור תקציב השירותים הכלכליים בארצות-הברית, תגבור אגף שוק ההון ב-12 משרות.

יעקב ליצמן: מה זה שיפוץ בית ישראל?

סמדר אלחנני: זה בית בניו-יורק בו ריכזו את כל המשרדים הכלכליים.

יעקב ליצמן: אני לא יודע בדיוק מה זה.

יעקב ליצמן: הבקשה הזאת תחכה.

יעקב ליצמן: זה לא בוער.

יעקב ליצמן: פנייה מס' 164 – כביש חוצה ישראל.

יעקב ליצמן: האם נמצא כאן רפרנט?

ראובן ריבלין: חבל לעכב את חוצה ישראל.

ראובן ריבלין: למה לא לאשר את הכבישים?

סמדר אלחנני: האם לא צריך לבדוק למה יש טעות כזאת באומדן הפרויקט?

סמדר אלחנני: 172 מיליון שקלים זה שליש מהפרויקט.

יעקב ליצמן: רבותי, אתם מציעים לאשר?

ראובן ריבלין: אני בעד לאשר.

ראובן ריבלין: חבל לעכב את הכבישים.

יעקב ליצמן: מי בעד פנייה מס' 164?

יעקב ליצמן: מי נגד?

יעקב ליצמן: בעד פנייה מס' 164 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 164 נתקבלה.

יעקב ליצמן: נשאל את הרפרנט בהזדמנות הבאה מדוע היתה טעות כה גדולה באומדן.

יעקב ליצמן: אני לא רוצה לעכב הקמת כבישים שימנעו תאונות דרכים.

יעקב ליצמן: בעיקרון את צודקת.

סמדר אלחנני: טעות באומדן של שליש מהפרויקט כולו?

סמדר אלחנני: זה מופרז.

יעקב ליצמן: פניות מס' 161 ו-169 – המשרד לקליטת העלייה.

אורי ליפשיץ: פנייה מס' 161 עניינה 63 מיליון שקל הרשאה להתחייב.

אורי ליפשיץ: אנחנו מעבירים את זה למשרד השיכון לצורך שכירות לטווח ארוך לעולים קשישים.

אורי ליפשיץ: לא לכולם מתאים או נוח לרכוש דירות.

ראובן ריבלין: זה על-פי דרישת המשרד לקליטת העלייה?

אורי ליפשיץ: כן.

ראובן ריבלין: מה זה עולים קשישים?

ראובן ריבלין: זה עולים שהגיעו לכאן ב-5 השנים האחרונות?

ראובן ריבלין: מה זה "עולה"?

אורי ליפשיץ: מי שהגיע לכאן לאחר 1989.

ראובן ריבלין: אני בעד.

אורי ליפשיץ: בנוסף, יש כאן ואוצ'רים לעולים שאנחנו עוזרים להם בתעסוקה.

סטס מיסז'ניקוב: על-פי ההסכם התקציבי שלנו היתה צריכה להגיע היום בקשה להעברה מהרזרבה של המשרד לקליטת העלייה לביצוע בסך 15 מיליון שקלים, אך היא לא הגיעה, בניגוד לסיכום עם משרד האוצר.

סטס מיסז'ניקוב: אני מבקש שזה יירשם בפרוטוקול.

יעקב ליצמן: מה התשובה?

אורי ליפשיץ: למשרד לקליטת העלייה יש ברזרבה 15 מיליון שקל למימוש ההסכם הקואליציוני בין ישראל ביתנו לקואליציה.

יעקב ליצמן: מי מעכב את זה?

אורי ליפשיץ: זה אמור היה לעלות היום.

אורי ליפשיץ: אבדוק מדוע התעכב.

אורי ליפשיץ: אולי מכיוון שהרפרנט של משרד האוצר נמצא במילואים.

יעקב ליצמן: חבר הכנסת סטס מיסז'ניקוב, נאשר את זה היום ואנחנו דורשים שבפעם הבאה הפנייה הזאת תהיה כלולה.

יעקב ליצמן: אם לא, תיווצר בעיה.

יעקב ליצמן: מי בעד פניות מס' 161 ו-169?

יעקב ליצמן: מי נגד?

יעקב ליצמן: מי נמנע?

יעקב ליצמן: בעד פניות מס' 161, 169– רוב נגד – אין נמנעים – אין הפניות נתקבלו.

יעקב ליצמן: פניות מס' 161 ו-169 נתקבלו.

יעקב ליצמן: פנייה מס' 173 – משרד התיירות.

יעקב ליצמן: אין רפרנט.

יעקב ליצמן: פנייה מס' 174 – אירועי ל"ג בעומר בקבר הרשב"י, משרד התיירות.

יעקב ליצמן: אני רוצה לאשר את זה.

סמדר אלחנני: יש לי שאלה.

סמדר אלחנני: הרי יודעים מדי שנה גם בקבר הרשב"י שיש ל"ג בעומר.

סמדר אלחנני: מי שפותח את לוח השנה יודע שיש ל"ג בעומר.

יעקב ליצמן: את צודקת.

יעקב ליצמן: הסיכום על הכסף הזה היה כבר בחודש ינואר ועדיין לא הושלם.

יעקב ליצמן: זה רק מיליון שקל, והיה צריך להיות 2 מיליון שקל.

סמדר אלחנני: זה לל"ג בעומר שהיה או שיהיה?

יעקב ליצמן: לל"ג בעומר שהיה, ועדיין לא הושלם כל הסכום.

יעקב ליצמן: מי בעד פנייה מס' 174?

יעקב ליצמן: מי נגד?

יעקב ליצמן: בעד פנייה מס' 174 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 174 נתקבלה.

יעקב ליצמן: פנייה מס' 177 – משרד התיירות.

יעקב ליצמן: אין רפרנט.

יעקב ליצמן: על אף שיש כאן תקצוב פעולות במקומות קדושים אני מעכב את הפנייה.

יעקב ליצמן: אם יש דברים בוערים אני לא מעכב, וגם אם הרפרנט מגויס.

קריאה: רפרנט תיירות מגויס.

יעקב ליצמן: אם כך אחזור לאותן פניות ואתחשב בכך.

יעקב ליצמן: פנייה מס' 179 – משרד השיכון.

גיא אבן: יש כאן תקצוב בהוצאה מותנית בתקציב הרגיל של משרד השיכון, השתתפות בתקציב מינהל מקרקעי ישראל לצורך מימון מחקרים בטכניון.

יעקב ליצמן: מי בעד פנייה מס' 179?

יעקב ליצמן: מי נגד?

יעקב ליצמן: בעד פנייה מס' 179 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 179 נתקבלה.

יעקב ליצמן: מכיוון שהרפרנט נמצא במילואים נחזור לפניות של משרד התיירות.

יעקב ליצמן: פנייה מס' 177 – הגדלת הרשאה להתחייב עקב תיקון טעות חשבית בחוק עידוד ותקצוב פעולות במרכז למקומות קדושים.

יעקב ליצמן: מי בעד פנייה מס' 177?

יעקב ליצמן: מי נגד?

יעקב ליצמן: בעד פנייה מס' 177 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 177 נתקבלה.

יעקב ליצמן: פנייה מס' 173 – תקצוב פעילות שוטפת של משרד התיירות, בין היתר לפעולות רווחה, תפעול ואחזקת המשרד.

ראובן ריבלין: מה זה פעילות רווחה של משרד התיירות?

יעקב ליצמן: מי בעד פנייה מס' 173?

יעקב ליצמן: מי נגד?

יעקב ליצמן: בעד פנייה מס' 173 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 173 נתקבלה.

יעקב ליצמן: פניות מס' 182-183 – משרד השיכון.

גיא אבן: יש כאן העברה של 2 מיליון שקל ממשרד השיכון למשרד ראש הממשלה לצורך פיתוח תשתיות להקמת כפר שיקומי בנגב שנקרא "עלי נגב".

סמדר אלחנני: למה זה במשרד ראש הממשלה?

גיא אבן: הפעילות הזאת מרוכזת במשרד ראש הממשלה.

גיא אבן: יש החלטת ממשלה שמרכזת תקציבים ממספר משרדים להקמת פרויקט המיועד לילדים עם בעיות.

יעקב ליצמן: פרויקט "עלי נגב" חשוב מאוד, אבל אתה מוריד את זה מדירות נ"ר.

גיא אבן: אני לא מקטין פעילות בדירות נ"ר.

גיא אבן: בתוכנית דירות נ"ר בתקציב משרד השיכון יש רזרבה של 2 מיליון שקל כבר 4 שנים, כל שנה אנחנו מעבירים את זה לשנה שלאחריה.

יעקב ליצמן: מדוע זה לא מנוצל?

יעקב ליצמן: איך יש כסף בתקציב דירות נ"ר?

סמדר אלחנני: אדוני היושב-ראש, כמו אתמול עם המעקף על העיקולים, גם עכשיו למדת משהו חדש.

דוד טל: בשנה האחרונה היו לפחות שני מקרים של אנשים שקיבלו אישור לדירות נ"ר ובסוף נאמר שאין כסף.

דוד טל: עכשיו מסתבר, לא די שיש כסף אלא יש רזרבות בסעיף התקציבי הזה.

דוד טל: אתה מוציא מתקציב דירות נ"ר כאשר לאדם שמקבל זכאות לדירת נ"ר נאמר שאין כסף והוא נשאר תקוע עם הנייר ביד.

גיא אבן: אני לא מוציא כאן מדירות נ"ר.

יעקב ליצמן: חבר הכנסת דוד טל שואל איך יתכן שכבר 4 שנים לא נוצל תקציב בסך 2 מיליון שקל בסעיף דירות נ"ר.

גיא אבן: הוא כן נוצל.

גיא אבן: כל שנה מעבירים את 2 מיליון השקלים האלה משנה לשנה.

גיא אבן: אמרתי שבמשך 4 השנים האחרונות אנחנו מעבירים כסף מתוכנית דירות נ"ר לפרויקט "עלי נגב", להקמת כפר שיקומי, פרויקט יפה מאוד.

יעקב ליצמן: זה פרויקט יפה, אני בעדו במאה אחוז, אני מתכוון לתמוך בבקשה.

יעקב ליצמן: אבל למה להוריד דווקא מדירות נ"ר?

יעקב ליצמן: הוא אומר שכנראה כל שנה מכניסים קניידלך בתוך תוכנית נ"ר ומעבירים.

יעקב ליצמן: זה טוב מאוד, אבל זה עושה לי צביטה בלב.

יעקב ליצמן: נראה כאילו בתוכנית נ"ר יש 4 מיליון שקל וזה לא נכון.

יעקב ליצמן: כמה מופיע בתקציב תוכנית דירות נ"ר?

יעקב ליצמן: 16 מיליון שקל.

יעקב ליצמן: כלומר אני יודע כבר שזה לא 16 מיליון אלא 14 מיליון שקל.

גיא אבן: אני מתקן אותך.

גיא אבן: אתה מסתכל על המזומן.

גיא אבן: הסכום הרלוונטי הוא הרשאה להתחייב.

גיא אבן: בסעיף יש 29 מיליון שקל.

סטס מיסז'ניקוב: פגשנו כאן את שר השיכון שאמר שהוא זקוק לתקציב לדירות נ"ר כי יש לו תקציב ל-114 דירות בשנה בלבד וכאן יש כסף לעוד כמה דירות נ"ר.

יעקב ליצמן: אבל הוא לא מעביר כסף, זה רק הרשאה להתחייב.

גיא אבן: בהעברה הזאת אני לא מקטין פעילות בדירות נ"ר.

גיא אבן: בתוכנית דירות נ"ר יש 2 מיליון שקל המיועדים לפרויקט "עלי נגב" על בסיס החלטת הממשלה.

גיא אבן: אני לא מקטין פעילות.

סמדר אלחנני: כמה היה בשנה שעברה בפרויקט דירות נ"ר?

גיא אבן: 30 מיליון שקל, אם אני לא טועה.

סטס מיסז'ניקוב: אם 2 מיליון השקלים הללו לא היו מנוצלים לפרויקט "עלי נגב", היו מנוצלים לדירות נ"ר?

גיא אבן: כן, כל הכסף מעבר ל-2 מיליון שקל מיועדים לדירות נ"ר.

יעקב ליצמן: בתחילת השנה כאשר אושר התקציב זה היה מיועד לדירות נ"ר או לפרויקט "עלי נגב"?

גיא אבן: 2 מיליון השקלים שיתפנו בעקבות סיום החלטת הממשלה יישארו בתוכנית דירות נ"ר.

ראובן ריבלין: כלומר אם זה לא היה מועבר לכפר האוטיסטים זה היה מועבר לדירות נ"ר.

סטס מיסז'ניקוב: מה אנחנו עושים?

סטס מיסז'ניקוב: מאשרים פרויקט רווחה אחד על חשבון פרויקט רווחה אחר.

ראובן ריבלין: בפועל אם ייפסק המפעל הזה אז הממשלה תוריד 2 מיליון שקל לדירות נ"ר בשנה הבאה.

מגלי והבה: הוא מעביר את זה כצינור.

מגלי והבה: צריך לבחון את זה.

סטס מיסז'ניקוב: אני מציע לא לאשר את זה.

סטס מיסז'ניקוב: חבר הכנסת דוד טל הסביר שאנשים רבים מחכים לדירות נ"ר בזמן ש-2 מיליון שקלים, שמיועדים משום מה לפרויקט אחר, תקועים ואנחנו מאשרים את זה.

יעקב ליצמן: אולי מישהו יסביר לי מי במצב גרוע יותר, אוטיסטים או אנשים הזקוקים לדירות נ"ר?

דוד טל: קשה להגיד.

יעקב ליצמן: לכן למה להתערב?

יעקב ליצמן: אם הם החליטו, נאשר.

יעקב ליצמן: אם זה היה מיועד לדבר אחר הייתי מתנגד בתוקף.

דוד טל: אני בעד לשלוח אותם להביא לנו הצעה אחרת, למצוא תקציב מסעיף תקציבי אחר לצורך פרויקט "עלי נגב", ואז נוכל לשמור גם את אלה וגם את אלה.

דוד טל: אני מכיר חייל שהשתחרר מן הצבא, חלה בניוון שרירים בכל הגוף, קיבל ואוצ'ר לדירת נ"ר אך לא יכול לממש אותו.

סטס מיסז'ניקוב: תראו מה אנו נדרשים לעשות בוועדת הכספים – חמלה על חשבון חמלה.

סטס מיסז'ניקוב: פשוט לא יאומן.

סטס מיסז'ניקוב: עלינו לשקול עכשיו מה חשוב יותר, קשיש בדירת נ"ר או אוטיסט בכפר בנגב.

יעקב ליצמן: אתה צודק, אין לי תשובה.

דוד טל: שיביאו לנו הצעה אחרת.

יעקב ליצמן: לכן מה עושים?

יעקב ליצמן: אומרים: אני לא מתערב, הוא החליט.

ראובן ריבלין: אגיד לך מה יקרה.

ראובן ריבלין: קודם כול מראש הם ראו את משרד השיכון כצינור להעברת הכסף, לכן נתנו לו 2 מיליון שקל.

ראובן ריבלין: אם לא תאשר את זה עכשיו, 2 מיליון השקלים לא יעברו לדירות נ"ר, כי הם יחשבו רק איך לבוא לכאן שוב ולאשר את זה, והאוטיסטים לא יקבלו 2 מיליון שקלים.

ראובן ריבלין: אני מציע לומר שאנחנו לא מוכנים יותר לראות את סעיף דירות נ"ר כצינור מעביר ואנחנו דורשים מהם להביא לנו שוב 2 מיליון, ובינתיים נאשר 2 מיליון שקל לאוטיסטים.

ראובן ריבלין: אחרת דירות נ"ר לא יקבלו וגם לא יוכלו להשלים את הפרויקט לאוטיסטים.

יעקב ליצמן: ההרשאה היא ל-4 מיליון שקל.

גיא אבן: זה רק 2 מיליון שקל.

יעקב ליצמן: הכול הרשאה, או גם מזומן?

גיא אבן: זה הוצאה של 2 מיליון שקל והרשאה של 2 מיליון שקל.

גיא אבן: אתה לא יכול לסְכוֹם אותם.

טמיר כהן: בקצה אפשר לסְכוֹם אותם.

יעקב ליצמן: אני מוכן לתמוך בבקשה, אם יהיה לי רוב.

סמדר אלחנני: יש לי שאלה עקרונית לחברי הוועדה.

סמדר אלחנני: הרשאה להתחייב בנושא הזה היתה כל שנה, בדירות נ"ר יש תמיד הרשאה להתחייב.

סמדר אלחנני: צד המזומן הוא הביטוי להרשאות להתחייב משנים קודמות.

סמדר אלחנני: לפי מה שאני יודעת, לא יכול להיות כאן כסף שמסתובב חופשי כי הוא כבר מחויב מהרשאות להתחייב של שנים קודמות.

יעקב ליצמן: הוא אומר: לא.

גיא אבן: המזומן שנמצא בתוכנית הזאת מיועד למימון ההרשאה במהלך השנה השוטפת.

גיא אבן: התחייבויות עבר נמצאות בתוכנית אחת שמרכזת את כל התחייבויות העבר.

יעקב ליצמן: רבותי, אני מוכן לקבל את ההצעה של חבר הכנסת רובי ריבלין.

יעקב ליצמן: נאשר את זה, ואנחנו מודיעים שלא נסכים יותר לשום הורדה מסעיף דירות נ"ר.

ראובן ריבלין: כפי שאמר חבר הכנסת סטס מיסז'ניקוב, לא תבואו בסחיטה אמוציונלית, שאם לא נאשר לא תתנו לפרויקט שאנחנו רוצים לקדם.

ראובן ריבלין: אני לא יכול להרשות לעצמי להצביע נגד האוטיסטים.

יעקב ליצמן: מי בעד פניות מס' 182-183?

יעקב ליצמן: מי נגד?

יעקב ליצמן: מי נמנע?

יעקב ליצמן: בעד פניות מס' 182-183 – רוב נגד – אין נמנעים – אין הפניות נתקבלו.

יעקב ליצמן: פניות מס' 182-183 נתקבלו.

יעקב ליצמן: פנייה מס' 184 – משרד השיכון, מימון תשתיות ביישובי בדואים ותקצוב עודפי הוצאה של האפוטרופוס הכללי.

גיא אבן: יש כאן תקצוב של הוצאה מותנית בסך 2 מיליון שקלים שמשרד השיכון צריך לקבל ממינהל מקרקעי ישראל לצורך פיתוח תשתיות ומגרשים ביישובי בדואים בצפון.

יעקב ליצמן: מי בעד פנייה מס' 184?

יעקב ליצמן: מי נגד?

יעקב ליצמן: בעד פנייה מס' 184 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 184 נתקבלה.

סמדר אלחנני: מה זה תקצוב האפוטרופוס הכללי?

גיא אבן: זה עודפי מזומן משנה שעברה.

סמדר אלחנני: לצורך מה זה הולך?

גיא אבן: שאלה טובה.

גיא אבן: יש ועדה ציבורית - - -

יעקב ליצמן: זה לא שייך אליו.

יעקב ליצמן: יש לי תרעומת על הוועדה הציבורית, לא עליו.

יעקב ליצמן: נקיים דיון בוועדה על החלוקה שעושה הוועדה של האפוטרופוס הכללי.

יעקב ליצמן: פנייה מס' 005-76

דוד שטיינמץ: זה הודעה לוועדה.

דוד שטיינמץ: זה עודפי תקציב משנת 2005 בתחום אזורי תעשייה.

יעקב ליצמן: אתה יודע שהסכום כבר ירד מאז כי יש קיצוץ.

יעקב ליצמן: מי בעד פנייה מס' 005-76?

יעקב ליצמן: מי נגד?

יעקב ליצמן: מי נמנע?

יעקב ליצמן: בעד פנייה מס' 005-76 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 005-76 נתקבלה.

יעקב ליצמן: פנייה מס' 012-38

דוד שטיינמץ: גם כאן אלה עודפי תקציב משנת 2005.

יעקב ליצמן: מי בעד פניה מס' 012-38?

יעקב ליצמן: מי נגד?

יעקב ליצמן: בעד פנייה מס' 012-38 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 012-38 נתקבלה.

יעקב ליצמן: פנייה מס' 006-26

נטשה אפשטיין: אלה עודפי השתתפויות משנה שעברה, של השתתפויות במשרד התשתיות הלאומיות.

יעקב ליצמן: מי בעד פנייה מס' 006-26?

יעקב ליצמן: מי נגד?

יעקב ליצמן: בעד פנייה מס' 006-26 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 006-26 נתקבלה.

יעקב ליצמן: תודה רבה.

יעקב ליצמן: הישיבה נעולה.